cyanic-selkie/wikianc huggingface dataset:
Nacionālais veselības dienests
Nacionālais veselības dienests (NVD) ir Latvijas Republikas Veselības ministrijas pakļautībā esošs valsts dienests, kas pārvalda veselības aprūpei paredzētos valsts budžeta līdzekļus un saskaņā ar noslēgtajiem līgumiem norēķinās par sniegtajiem veselības aprūpes pakalpojumiem, kā arī ambulatorajai ārstniecībai paredzētajām zālēm un medicīniskajām ierīcēm. NVD veic arī veselības aprūpes pakalpojumu plānošanu, tarifu aprēķināšanu, veido kompensējamo zāļu sarakstu, apstiprina medicīniskās tehnoloģijas un klīniskās vadlīnijas. NVD apkopo vadības informācijas sistēmas datus, vada E-veselības projektus.
Dienests ir dibināts 2011. gada 1. novembrī, apvienojot Veselības ekonomikas centru un Veselības norēķinu centru.
Zavodske
Zavodske (uk) ir pilsēta Ukrainas vidienē, Poltavas apgabala Mirhorodas rajonā. Izvietojusies apgabala ziemeļos 160 km no apgabala centra Poltavas.
Vēsture
Apdzīvotā vieta dibināta 1928. gadā kā Staļinkas (Сталінка) ciems pie jaunbūvējamās cukura rūpnīcas. Vēlākos gados uzbūvēta arī spirta un citas ražotnes. 1938. gadā piešķirts pilsētciemata statuss. 1961. gadā pārdēvēta par Červonozavodski (Червонозаводське — ‘Sarkanā rūpnīca’), bet 1977. gadā piešķirts pilsētas statuss. Mūsdienās pilsētā vairāki pārtikas un aparātbūves uzņēmumi. 2016. gadā pārdēvēta tagadējā vārdā.
Alerse Kostero nacionālais parks
Alerse Kostero nacionālais parks (es) ir 2012. gadā izveidots nacionālais parks Čīles dienvidu daļā, Losriosas reģionā. 240 km2 lielais parks atrodas uz dienvidiem no Valdivijas. Parka teritorijā aug apdraudētā Patagonijas ciprese (Fitzroya cupressoides), bet no apdraudētajiem dzīvniekiem šeit mīt pasaulē mazākais briedis dienvidpudubriedis (Pudu puda) un kaķu dzimtas plēsoņa kodkods (Leopardus guigna).
Psihedēliskās vielas
Psihedēliskās vielas ir vielas, kas izmaina uztveri un izziņu, ierosinot psihedēlisko pieredzi.
Klasiskās psihedēliskās vielas (LSD, DMT, meskalīns, psilocibīna sēnes) pazudina uztveres robežas, kuru loma ir neļaut piekļūt parastajai apziņai nepiederīgiem signāliem, kas galvenokārt nāk no psihes (jūtas, emocijas un atmiņas), bezapziņas un zemapziņas. Empatogēni un marihuāna uztveres robežas vājina nedaudz un izsauc vājākus psihedēliskos stāvokļus.
Psihedēlisko dabas produktu pielietošanai reliģiskās praksēs un dziedniecībā ir sena vēsture. Mūsdienās populārāko psihedēlisko vielu lietošana ir aizliegta. Tā ir atļauta īpašām iezemiešu grupām vai stingrā medicīniskā kontekstā (medicīniskā marihuāna un psihedēliskā terapija).
Iedalījums
Psihedēliskās vielas iedala pārsvarā pie halucinogēnu klases. Var izšķirt četrus psihedēlisko vielu veidus:
Andrejs Mironovs (hokejists)
Andrejs Mironovs (ru, dzimis ) ir krievu hokejists, spēlē aizsarga pozīcijā. Pašlaik (2018) Mironovs pārstāv KHL komandu Maskavas "Dinamo". Iepriekš Mironovs ir spēlējis AHL komandā Sanantonio "Rampage" un NHL komandā Kolorādo "Avalanche".
Krievijas hokeja izlases sastāvā ir spēlējis divos Pasaules čempionātos.
Djego Rejess
Djego Antonio Rejess Rosaless (es, dzimis ) ir Meksikas futbolists, spēlē aizsarga pozīcijā, Meksikas futbola izlases dalībnieks. Kopš 2019. gada Rejess spēlē Meksikas Liga MX komandā Tigres UANL.
Savas karjeras sākumā spēlējis Meksikas komandā Club América. 2013. gadā pievienojies Portugāles komandai FC Porto, tomēr lielāko daļu laika pavadījis La Liga komandās Real Sociedad un Espanyol. Vēlāk spēlējis arī Turcijas komandā Fenerbahçe un Spānijas komandā Leganes.
Meksikas futbola izlases sastāvā debitējis 2011. gadā. Piedalījies 2014. gada FIFA Pasaules kausā. Izcīnījis zelta medaļu 2012. gada vasaras olimpiskajās spēlēs.
Sasniegumi
Porto
Tigres UANL
Meksika
Maikls Bērijs
Maikls Bērijs (en, dzimis ) ir amerikāņu finansists un hedžfonda vadītājs. Viņš izveidoja hedžfondu Scion Capital LLC, kas darbojās no 2000. līdz 2008. gadam un fokusējās uz viņa paša personīgajiem ieguldījumiem. Bērijs bija viens no pirmajiem investoriem, kas ieguldīja savus līdzekļus bīstamās hipotekārās krīzes laikā.
Gerijs Māršals
Savu karjeru Māršals uzsāka 1960. gados rakstot scenārijus seriāliem The Lucy Show un The Dick Van Dyke Show. 1970. gadā viņš televīzijas seriālam pārveidoja Nīla Saimona 1965. gada lugu The Odd Couple. Ieguva atpazīstamību, veidojot seriālus Happy Days (1974–1984), Laverne and Shirley (1976–1983) un Mork and Mindy (1978–1982). Starp viņa režisētajām filmām ir "Pār bortu" (Overboard, 1987), Beaches (1988), "Jaukā sieviete" (1990), "Bēgošā līgava" (1999) un ģimenes filmas "Princese pret pašas gribu" (2001) un "Princese pret pašas gribu 2" (2004). Vēl viņš režisējis romantiskās komēdijas "Valentīna diena" (2010), "Jaungada nakts" (2011) un "Mātes diena" (2016).
Ezerzeme (laikraksts)
Ezerzeme  ir reģionālais laikraksts Krāslavas novadā. Tas iznāk reizi nedēļā piektdienās latviešu un krievu valodā. Krievu valodas izdevums ir tulkojums no latviešu valodas. Avīzes drukātā versija ir melnbalta. Avīzes kolektīvs informē lasītājus par jaunumiem politikā, ekonomikā, sabiedriskajā dzīvē Latgales dienvidaustrumu novados.
2018. gada Omloop Het Nieuwsblad
2018. gada Omloop Het Nieuwsblad bija šosejas riteņbraukšanas viendienas sacensības, kas notika 24. februārī. Tā bija 73. reize, kad notika Omloop Het Nieuwsblad sacensības un tās bija ceturtās sacensības 2018. gada UCI Pasaules tūres kalendārā.
Sacensībās uzvarēja Dānijas sportists Mikāls Valgrens ('), kurš izcīnīja uzvaru vienatnē ar 12 sekunžu pārsvaru pār ' poļu braucēju Lukašu Visnovski, bet pjedestālu noslēdza vietējais braucējs Seps Vanmarke ().
Komandas
Tā kā šīs sacensības UCI Pasaules tūres kalendāram tika pievienotas tikai 2017. gadā, visas UCI WorldTeam komandas tika ielūgtas, bet tām nebija obligāti jāpiedalās. Sacensībās piedalījās septiņpadsmit no astoņpadsmit WorldTeam komandām, izņemot , kas bija par divām vairāk kā 2017. gadā. Tika uzaicinātas astoņas UCI profesionālās kontinentālās komandas, veidojot 25 komandu pelotonu.
Disociatīvās vielas
Disociatīvās vielas ir halucinogēnu klase, kas izmaina maņu uztveri un rada distancēšanās sajūtu (disociāciju) starp cilvēku un viņam aptverošo vidi. Tas notiek signālu bloķēšanas dēļ, kas apziņu sasaista ar citām smadzeņu daļām. Lai gan daudzi apstākļi šo parādību var izsaukt, disociatīvās vielas ir unikālas ar to, ka tās ierosina tādus halucinogēnos procesus kā sensoro deprivāciju, disociāciju, halucinācijas, kā arī sapņiem un transam līdzīgu stāvokļus.
Šī disociatīvo vielu iedarbība rodas no tā, ka tās ir NMDA receptoru antagonisti. Liela daļa disociatīvo vielu bez halucinogēnās aktivitātes ir depresanti, kas izraisa sedāciju, analgēziju, anestēziju un ataksiju, kā arī kognitīvos un atmiņas traucējumus, to vidū arī amnēziju. Atsevišķas disociatīvās vielas, kas iedarbojas uz dopamīna un opioīdu receptoriem, var rosināt labsajūtu.
Vizla (ciems)
Vizla ir ciems Smiltenes novada Grundzāles pagastā. Atrodas pagasta dienvidu daļā 6,6 km no pagasta centra Grundzāles, 30,2 km no novada centra Smiltenes un 151,9 km no Rīgas.
Apdzīvotā vieta atrodas pie autoceļa V249 (Lankaskalns–Vidaga), Vizlas upes krastā.
Kendži Točio
Kendži Točio (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Ceļojums uz Dardžilingu
"Ceļojums uz Dardžilingu" (en) ir 2007. gada komēdija-drāma, kuras režisors, kā arī viens no producentiem un scenārija autoriem ir Vess Andersons. Galvenās lomas atveido Ouens Vilsons, Džeisons Švarcmans, Andželika Hjūstone un Adriens Brodijs. Filmas pirmizrāde notika Venēcijas filmu festivālā.
Trīs brāļi Pīters, Frānsiss un Džeks gadu pēc tēva nāves ar vilcienu dodas pāri Indijai, tādējādi cenšoties satuvināties.
Tacuja Šidži
Tacuja Šidži (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||1||1
Huana Fernandesa arhipelāga nacionālais parks
Huana Fernandesa arhipelāga nacionālais parks (es) ir 1935. gadā izveidots nacionālais parks Čīlei piederošajās Huana Fernandesa salās, kas atrodas Klusajā okeānā, apmēram 665 kilometrus uz rietumiem no kontinenta. 95,71 km2 lielajā parkā ietilpst Santaklara, Alehandro Selkērka sala un lielākā daļa no Robinsona Krūzo salas. Salās mīt vairākas retas un endēmas dzīvnieku un augu sugas, piemēram, kritiski apdraudētais putns Sephanoides fernandensis. 1975. gadā salas kļuva par UNESCO Biosfēras rezervātu.
Merģelis
Merģelis ir mālains karbonātisks nogulumiezis, kas satur 50—75% kalcija karbonātu un 25—50% sālsskābē nešķīstošu atlikumu, ko veido silīcija dioksīds, alumīnija, dzelzs u.c. oksīdi. Ja no karbonātiem sastāvā ir dolomīts, tad iezi sauc par dolomītmerģeli jeb domerītu. Pretējā gadījumā tas ir kaļķa merģelis. Parastiem merģeļiem SiO2 attiecība pret pārējiem oksīdiem nepārsniedz vairāk kā četras reizes. Pretējā gadījumā tie ir attiecināmi pie silikātu grupas.
Parasti merģeļiem ir gaiša krāsa, kuras nokrāsas ir saistītas ar piejaukumiem. Parasti dabā tie ir izplatīti dažāda biezuma slāņkopās, un ir sastopami dažāda vecuma nogulumos, sākot ar proterozoju un līdz mūsdienām. Raktuvēs to iegūst atklātā veidā.
Merģeļus nelielā daudzumā izmantoja senajā Grieķijā kā mēslojumu. Mūsdienās kaļķa merģeļi tiek izmantoti cementa rūpniecībā portlandcementa ražošanai. Latvijā merģeļu praktiskā nozīme ir neliela, jo biezi merģeļu slāņi atrodas tikai lielā dziļumā (>400 m) ordovika un silūra nogulumos. Līdz dažus desmitus centimetru biezi merģeļa starpslāņi ir arī nelielā dziļumā vai arī Zemes virspusē Latvijas austrumu daļas devona, Dienvidkurzemes perma, kā arī dažu holocēna saldūdens kaļķiežu bazālajā daļā. Taču to nelielais daudzums rūpnieciskai ieguvei nav pielietojams.
2018. gada Strade Bianche
2018. gada Strade Bianche bija šosejas riteņbraukšanas viendienas sacensības, kuras notika 3. martā. Tā bija 12. reize, kad notika Strade Bianche sacensības un tās bija piektās sacensības 2018. gada UCI Pasaules tūres kalendārā.
Komandas
Tā kā šīs sacensības UCI Pasaules tūres kalendāram tika pievienotas tikai 2017. gadā, tad tika ielūgtas visas UCI WorldTeam komandas, bet dalība nebija obligāta. Tomēr tāpat kā iepriekšējā gadā pilnīgi visas astoņpadsmit WorldTeam komandas izvēlējās piedalīties. Piedalījās arī trīs UCI profesionālās kontinentālās komandas, veidojot 21 komandas pelotonu.
Slotzari
Slotzari (la, sinonīms Sarothamnus) ir augu ģints tauriņziežu dzimtā, kuras dabiskais izplatības areāls ir Eiropā, Rietumāzijā un Ziemeļāfrikā. Viena suga ir sastopama arī Latvijā.
Sugas
Ģintī ir klasificētas šādas sugas:
Over Her Dead Body
Over Her Dead Body ir 2008. gada romantiska komēdija, kuras režisors un scenārija autors ir Džefs Louels. Galvenās lomas atveido Eva Longorija, Pols Rads, Leika Bella un Džeisons Bigss. Filmas pirmizrāde notika.
Keita un Henrijs ir laimīgs pāris, kurš plāno apprecēties, tomēr neilgi pirms kāzām Keita mirst negadījumā. Gadu vēlāk Henrijs sāk satikties ar ekstrasensi Ešliju, bet Keitas spoks cenšas šīs attiecības izjaukt.
Dūmmetāls
Dūmmetāls (en — 'nolemtības metāls') ir smagā metāla žanrs, kura mūzikai raksturīgs lēns ritms, zemi skaņotas ģitāras un daudz blīvāks un smagāks skanējums kā citiem metāla žanriem. Gan mūzika, gan dziesmu vārdi ir vērsti uz to, lai attēlotu izmisumu, šausmas un neizbēgamu nolemtību. Žanrs ir ietekmējies no grupas Black Sabbath agrīnās mūzikas, kas veidoja dūmmetāla prototipu ar tādām dziesmām kā Black Sabbath, Electric Funeral un Into the Void. 1980. gadu pirmajā pusē vairākas grupas no Anglijas (Pagan Altar, Witchfinder General), ASV (Pentagram, Saint Vitus, Trouble) un Zviedrijas (Candlemass, Count Raven) radīja dūmmetālu kā atsevišķu žanru.
Daudzeses iela
Daudzeses iela ir Rīgas iela Torņakalna apkaimē Zemgales priekšpilsētā Pārdaugavā. Kopējais ielas garums ir 290 metri un tā sastāv no divām braukšanas joslām ar asfalta segumu. Daudzeses iela sākas krustojumā ar Koku ielu un, krustojusies ar Sūnu ielu, beidzas krustojumā ar Neretas ielu. Daudzeses ielā ir pārsvarā privātmāju un īres namu apbūve, atsevišķas daudzdzīvokļu ēkas, sabiedrisku celtņu nav.
Vēsture
Iela izveidota 1937. gadā ar savu tagadējo nosaukumu, kuru laika gaitā tā nav mainījusi.
Ielu savienojumi
Daudzeses iela ir savienota ar šādām ielām:
Kaņiva
Kaņiva (uk) ir apgabala pakļautības pilsēta Ukrainas vidusdaļā, Čerkasu apgabalā. Izvietojusies apgabala ziemeļos, Dņepras labajā krastā pie Kaņivas ūdenskrātuves 75 km no apgabala centra Čerkasiem. Kaņivas rajona centrs (rajonā neietilpst).
Vēsture
Apdzīvotā vieta vēstures avotos pirmoreiz minēta Pečeru paterikā, kas datēts starp 1074. un 1088. gadu. Minēta arī 1144. gadā, kad kņazs Vsevolods Oļgovičs dibinājis Svētā Jura baznīcu. 12. gadsimtā bijusi ievērojama apdzīvota vieta, kalpojusi kā Kijivas kņazu un polovciešu sūtņu oficiālā tikšanās vieta. Pilsēta vairākkārt nopostīta. 1320. gadā Kaņivu ieņēma lietuviešu kņazs Ģedimins un no 1362. gada tā bija Lietuvas Lielkņazistes pakļautībā. 16. gadsimtā Kaņiva kļuva par savdabīgu kazaku svētvietu, kur netālu no klostera apmetās tie Zaporožjes kazaki, kas vairs nevarēja piedalīties kaujās. 1601. gadā Kaņivai piešķīra Magdeburgas tiesības. 1667. gadā Kaņiva nonāca Polijas sastāvā, bet no 1672. gada — Turcijas valdījumā. 1793. gadā, pēc Polijas otrās dalīšanas, Kaņiva nonāca Krievijas Impērijas sastāvā. Strauja pilsētas industriālā attīstība sākās 1964. gadā sakarā ar Kaņivas HES būvniecību. Mūsdienās pārtikas rūpniecības un enerģētikas centrs. Četrus kilometrus no pilsētas centra atrodas Ševčenko nacionālais rezervāts, kur 1861. gadā apglabāts ukraiņu dzejnieks Tarass Ševčenko.
Cilvēki
978. gadā netālu no pilsētas tika nogalināts Jaropolks Svjatoslavičs. Pilsētā apglabāts dzejnieks Tarass Ševčenko un rakstnieks Arkādijs Gaidars.
Panamas zemesšaurums
Panamas zemesšaurums (es) vai Darjenas zemesšaurums (Istmo de Darién) ir zemesšaurums Ziemeļamerikā, kas atdala Atlantijas okeānam piederīgo Karību jūru no Klusā okeāna. Austrumos no zemesšauruma esošais Darjenas reģions ir dabiska robeža starp Ziemeļameriku un Dienvidameriku. Izvietojies Panamas valstī un plašākā nozīmē par zemesšaurumu uzskata visu teritoriju 700 km garumā no Talamankas grēdas līdz Darjenai gar Panamas līča ziemeļu piekrasti. Zemesšauruma platums šaurākajā vietā ir 48 km. No 1879. līdz 1914. gadam zemesšauruma šaurākajā vietā tika izbūvēts Karību jūru un Kluso okeānu savienojošais Panamas kanāls.
Aleksandrs Gaļimovs
Aleksandrs Gaļimovs (ru; dzimis, miris 2011. gada 12. septembrī Maskavā) bija krievu hokejists, spēlēja uzbrucēja pozīcijā.
Biogrāfija
Dzimis 1985. gada 2. maijā Krievijas pilsētā Jaroslavļā. Hokeju sācis spēlēt no 5 gadu vecuma, Jaroslavļas „Lokomotiv“ audzēknis. 2004. gadā sāka spēlēt Krievijas Superlīgā, bet pēc tam KHL.
2005. gadā Pasaules jauniešu hokeja čempionātā, kas norisinājās ASV, izcīnīja sudraba godalgu. Krievijas izlasē kopš 2009. gada, kad 3 spēles nospēlēja aizsarga pozīcijā.
Aviokatastrofa
2011. gada 7. septembrī piedzīvoja aviokatastrofu, kad kopā ar Jaroslavļas "Lokomotiv" komandu devās uz Minsku, lai aizvadītu pirmo 2011.—2012. gada KHL sezonas spēli ar Minskas "Dinamo" komandu. Viņš bija vienīgais izdzīvojušais hokejists, pats saviem spēkiem izkļuvis no avarējušās lidmašīnas. Ar 90% ķermeņa apdegumu (pēc citiem datiem 80%), kreisās plaušas sasitumu un traumētu nieri viņš tika nogādāts Jaroslavļas slimnīcā. Jaroslavļas slimnīcā veica steidzamu operāciju. 8. septembrī ar speciālu lidmašīnu tika nogādāts uz Maskavu turpmākai ārstēšanai. Ar medikamentu palīdzību tika izraisīts miega stāvoklis, lai veiksmīgāk cīnītos ar smagajiem apdegumiem un sāpju šoku.
Nāve
12. septembra rītā Gaļimovs mira. Ārsti cīnījās par sportista dzīvību, taču no rīta viņa stāvoklis krasi pasliktinājās. Ārsti jau no paša sākuma atzina, ka hokejista atveseļošanās iespējas ir ļoti mazas. Viņam bija ļoti plaši un dziļi ķermeņa apdegumi, kā arī elpvada apdegumi. Šādā stāvoklī mediķiem nebija iespējams veikt dzīvībai svarīgo orgānu transplantāciju.
Ģimene
Sieva — Marina Gaļimova, ir meita.
Takehiko Kavaniši
Takehiko Kavaniši (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||8||0
Space Patrol Luluco
Space Patrol Luluco (ja, Uchū Patorōru Ruruko) ir 2016. gada japāņu "maģisko meiteņu" anime seriāls, kuru veidojusi kompānija Trigger. Seriāla režisors un scenārists ir Hirojuki Imaiši, pazīstams kā seriālu Tengen Toppa Gurren Lagann un Kill la Kill autors.
Sižets
Luluko ir trīspadsmit gadus veca meitene, kas dzīvo Saules sistēmas pierobežas telpas kolonizācijas zonā Ogikubo kopā ar savu tēvu, kurš strādā kosmosa patruļā. Kaut arī liela daļa no šī rajona ir pilna ar citplanētiešu imigrantiem, Luluko izdodas dzīvot parastu skolnieces dzīvi. Taču, kad viņas tēvs tiek sasaldēts, Luluko nav citas izvēles kā strādāt tēva vietā kosmosa patruļā. Viņa tiek nosūtīta uz ikdienas misijām, lai aizsargātu Ogikubo no kosmosa noziedzniekiem kopā ar savu piešķirto partneri un jauno klasesbiedru AΩ Nova, kā arī ar klasesbiedreni Midori.
Pēc vairāku noziedznieku notveršanas, viņas māte nozog pilsētu un lai to atgūtu, Luluko dodas ceļojumā kosmosā. Ceļojuma laikā Luluko satiek tēlus no citiem studijas Trigger seriāliem — Kill la Kill, Little Witch Academia un Inferno Cop.
Lūseila
Lūseila (ar) ir pilsēta Katarā. Pilsēta atrodas Persijas līča piekrastē, aptuveni 23 kilometrus no galvaspilsētas Dohas. Pilsēta ir paredzēta 450 000 cilvēku izmitināšanai, no tiem 250 000 būs pastāvīgie iedzīvotāji.
Pilsētā notiks daļa no 2022. gada FIFA Pasaules kausa finālturnīra spēlēm, kas norisināsies stadionā ar aptuveni 80 000 skatītāju vietām.
Džezroks
Džezroks (en) ir mūzikas žanrs, kas attīstījās sajaucoties fankmūzikas un ritmblūza ritmiem ar rokmūzikas skaņas pastiprināšanu un citiem elektroniskajiem efektiem. Džezrokam arī raksturīgi sarežģīti, nerietumu mūzikai rakturīgi taktsmēri un garas, parasti instrumentālas kompozīcijas ar džeza improvizācijām un sarežģītu tehniku.
Pazīstamākie džezroka izpildītāji ir Mahavishnu Orchestra, Weather Report, Return To Forever, Mailss Deiviss, Pat Metheny Group, Herbijs Henkoks, Al Di Meola, Žako Pastoriuss, Billijs Kobems, Allan Holdsworth Guthrie Govan un Džons Skofīlds.
Akvamens
"Akvamens" (en) ir 2018. gada ASV supervaroņu filma, kuras režisors ir Džeimss Vans. Filma balstīta uz DC Comics tāda paša nosaukuma tēlu. Šī filma ir DC Extended Universe sestā daļa. Filmā galvenās lomas attēlo Džeisons Momoa, Embera Hērda, Vilems Defo, Patriks Vilsons, Dolfs Lundgrēns un Nikola Kidmena. Filmas pirmizrāde notika Londonā.
Artūrs Karijs uzzina, ka viņš ir Atlantijas zemūdens karaļvalsts mantinieks, līdz ar to viņam ir jāiemācās būt par karali, kā arī jākļūst par pasaules varoni.
Zilā divīzija
1943. gada 3. novembrī Spānijas valdība deva rīkojumu Zilajai divīzijai atgriezties Spānijā, bet gandrīz 3000 karavīru pievienojās Waffen-SS, izveidojot "Zilo leģionu" (Legión Azul). Spāņu vadi dienēja Vērmahta 3. kalnu divīzijā un 357. kājnieku divīzijā, vienu vienību nosūtīja uz Latviju. Divas rotas pievienojās Brandenburgas pulkam un 121. divīzijai Dienvidslāvijā. 28. SS brīvprātīgo grenadieru divīzijai Wallonien pievienoja spāņu brīvprātīgo 101. rotu (Spanische-Freiwilligen Kompanie der SS 101).
2018. gada Milāna—Sanremo
2018. gada Milāna—Sanremo bija šosejas riteņbraukšanas viendienas sacensības, kuras notika 17. martā. Tā bija 109. reize, kad notika Milāna—Sanremo sacensības un tās bija astotās sacensības 2018. gada UCI Pasaules tūres kalendārā.
Sacensībās uzvarēja Vinčenco Nibali no  komandas, kļūstot par pirmo Itālijas braucēju kopš Filipo Pocato 2006. gadā, kurš uzvarējis La Classicissima. Nibali veica uzbrukumu Poggio di San Remo kāpumā, atbildot uz Latvijas riteņbraucēja Krista Neilanda izrāvienu; viņam izdevās noturēt pārsvaru pār sprinteru grupu finiša taisnē un gūt uzvaru. Otro vietu ieguva Keilebs Jūans (), sprintā pārspējot 2016. gada uzvarētāju Arno Demāru ().
Komandas
Tā kā Milāna—Sanremo bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu. Katrā komandā varēja startēt septiņi braucēji, tātad kopā varēja startēt 175 dalībnieki.
Hartheimas pils
Hartheimas pils (Schloss Hartheim) netālu no Alkovenas Augšaustrijā ir renesanses pils, kas celta 17. gadsimta sākumā. Tā ir vislabāk pazīstama kā vieta, kur no 1940. gada maija līdz 1944. gada decembrim tika noslepkavoti koncentrācijas nometnes invalīdi, garīgi slimie, darba nespējīgie un ārvalstu piespiedu strādnieki. Hartheimas pils bija viens no "Akcijas T4" nogalināšanas centriem. Pavisam 30 000 cilvēku tika noslepkavoti ar tvana gāzi gāzes kamerās.
2003. gadā Hartheimas pilī tika atvērta izglītojoša un piemiņas vieta, lai pieminētu nacionālsociālistu upurus.
Batman: The Brave and the Bold
Batman: The Brave and the Bold ir ASV animācijas seriāls, kuru izveidoja studija Warner Bros. televīzijas kanāla Cartoon Network vajadzībām. Seriāla stāsta par DC Comics tēlu Betmenu. Tā pirmā sērija iznāca, savukārt pēdējā –.
Dūčurga
Dūčurga ir Rīgas līcī ietekoša upe Limbažu un Saulkrastu novados.
Tek rietumu virzienā. Ietek Rīgas līcī pie Ziemeļblāzmas ciema. Nešķērso valsts autoceļus.
Takajuki Kuvata
Takajuki Kuvata (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||5||2
Bruņurupuči Nidzjas: Mutantu haoss
"Bruņurupuči Nindzjas: Mutantu haoss" (en) ir 2023. gada ASV datoranimācijas supervaroņu filma, kuras režisors ir Džefs Rovs, viņš kopā ar Setu Rogenu, Evanu Goldbergu, Denu Hernandesu un Bendži Samitu ir arī scenārija līdzautors. Šī ir septītā pilnmetrāžas kinofilma un sērijas atkārtota uzsākšana. Galvenās lomas filmā ierunājuši Maika Ebijs, Šamons Brauns jaunākais, Nikola Kantu un Breidijs Nuns (bruņurupuči nindzjas), pārējās lomas ierunājuši Hanibāls Bariss, Rouza Bairna, Džons Sina, Džekijs Čans, Ice Cube, Natasja Demetriu, Aio Edebiri, Džankarlo Esposito, Post Malone, Sets Rogens, Pols Rads un Maija Rūdolfa. Filmā pēc gadiem ilgas slēpšanās no cilvēku pasaules bruņurupuči mēģina tikt pieņemti tajā kā parasti varonīgi pusaudži.
Nickelodeon par "Mutantu haosu" paziņoja 2020. gada jūnijā, filmu producēja Rogens, Goldbergs un Džeimss Vīvers (producentu kompānija Point Grey Pictures) un par režisoru izvēlēts Rovs. Animāciju veidoja studija Mikros Animation Monreālā un Parīzē un studija Cinesite Vankūverā, par animācijas stilu galvenokārt izvēloties skices no skolas kladēm. Cenšoties izpētīt bruņurupuču pusaudžu aspektu, filmas veidotāji smēlušies iedvesmu no pusaudžu pieaugšanas filmām. Lielāko daļu no aktieriem paziņoja 2023. gada martā. Trents Reznors un Atikuss Ross izveidoja filmas skaņu celiņu.
Nepabeigtu filmas versiju izrādīja Ansī Starptautiskajā animācijas kinofestivālā. Filmu izplatīja Paramount Pictures un tās pirmizrāde ASV notika, bet Latvijā — 4. augustā. Filma saņēma pozitīvas kritiķu atsauksmes, slavējot balss aktieru ieguldījumu, scenāriju un stilizēto animāciju; atsevišķi kritiķi to nosaukuši par labāko "Bruņurupuču nindzju" filmu.
Jaroslava Mahučiha
Jaroslava Mahučiha (uk; dzimusi ) ir ukraiņu vieglatlēte, startē augstlēkšanas sacensībās. Viņa ir bronzas medaļas ieguvēja, 2022. gada Eiropas čempione, izcīnījusi divas sudraba medaļas pasaules čempionātos, kā arī ir kļuvusi par pasaules un Eiropas čempioni telpās.
Karjera
15 gadu vecumā viņa izcīnīja zelta medaļu 2017. gada Pasaules U-18 čempionātā Nairobi ar personisko rekordu 1,92 metri. Dažas nedēļas vēlāk viņa uzvarēja augstlēkšanas sacensībās 2017. gada Eiropas jaunatnes olimpiskajā festivālā. 2018. gada Eiropas U-18 čempionātā pārvarēja 1,94 m un izcīnīja zelta medaļu, uzstādot jaunu čempionāta rekordu. Tā paša gada oktobrī viņa izcīnīja zelta medaļu arī Jaunatnes olimpiskajās spēlēs Buenosairesā.
Psihedēliskais transs
Psihedēliskais transs ir elektroniskās mūzikas žanrs, kam raksturīga hipnotiski ritmu aranžējumi un ar augsti ritmizētu ostinato figūru veidoti sarežģīti melodiju slāņi. Tas radās un kļuva populārs 1990. gadu vidū līdz ar goa transa pieaugošo popularitāti. Mūsdienās ir izveidojušies vairāki psihedēliskā transa apakšžanri.
Jaroslava Mahučiha
Karjera
2019. gada sezonas Dimanta līgas atklāšanas sacensībās Dohā ar rezultātu 1,96 m kļuva par visu laiku jaunāko sportisti, kas uzvarējusi Dimanta līgas posmā 17 gadu un 226 dienu vecumā. Tā paša gada septembrī Pasaules čempionātā Dohā viņa pārvarēja latiņu 2,04 metru augstumā, izcīnot sudraba medaļu un labojot pasaules U-20 rekordu. Mahučiha tajā gadā tika atzīta par Eiropas vieglatlētikas uzlecošo zvaigzni.
Psihedēliskais transs
Pazīstamākiem psihedēliskā transa izpildītāji ir Infected Mushroom, Hallucinogen, Astrix, Talamasca, 1200 Micrograms un Astral Projection.
Kārlis Gailis
Kārlis Gailis (1903—1973) bija Rīgas ostas strādnieks un arodbiedrības aktīvists, par līdzdarbību transportstrādnieku streiku organizēšanā vairākkārtīgi arestēts. Pēc Latvijas okupācijas 1940. gada 21. jūnijā atbrīvots no cietuma, iecelts par Centrālās vēlēšanu komisijas locekli, ievēlēts par Tautas Saeimas deputātu.
Otrā pasaules kara laikā Sarkanās armijas Latviešu strēlnieku divīzijas sastāvā, pēc kara 1947. gadā ievēlēts par Latvijas PSR Augstākās padomes prezidija priekšsēdētāja vietnieku, 1948. gadā par sekretāru, LKP Revīzijas komisijas locekli (1949-1963).
Jaroslava Mahučiha
Karjera
2022. gada martā ieguva zelta medaļu Pasaules čempionātā telpās Belgradā. Tas notika neilgu laiku pēc Krievijas iebrukuma Ukrainā. Viņai bija jāveic trīs dienu 2000 km garš brauciens ar automašīnu no Ukrainas uz Serbiju, lai piedalītos čempionātā. 2022. gada Pasaules čempionātā Jūdžīnā viņa izcīnīja sudraba medaļu. 2022. gada Eiropas čempionātā Minhenē ar rezultātu 1,95 m kļuva par Eiropas čempioni.
Dharma Initiative
Dharma Initiative, raksta arī kā DHARMA (Department of Heuristics and Research on Material Applications, lv. - Heiristikas un Vielas pielietojuma pētniecības nodaļa), ir izdomāts pētniecības projekts, kas attēlots TV seriālā Pazudušie. To pieteica otrās sezonas sērijā "Orientācija". 2008. gadā tika atvērta vietne Dharma Initiative. Darmas intereses ir tieši saistītas ar viņpus zinātni. Dharma ir Sanskrita termins, ko lieto Hinduismā, Budismā, Džainismā, un Sikhismā.
Izklāsts
Dharma Initiative un tās izcelsme pirmo reizi tika pētītas sērijā "Orientācija", orientēšanās filmā Stacijā Gulbis. Dr. Marvins Kendls (Fransuā Šo) skaidro, ka projekts tika uzsākts 1970. gadā, un to radīja divi doktora kandidāti no Mičiganas Universitātes, Žeralds un Karena Degrūti (Maikls Gildejs un Kortnija Laviņja), un to finansēja Alvars Hanso (Īens Patriks Viljamss) no Hanso Fonda. Viņi iedomājās liela apmēra sabiedrisku pētniecības teritoriju, kur zinātnieki un brīvdomātāji no visas pasaules varētu pētīt meteoroloģiju, psiholoģiju, parapsiholoģiju, zooloģiju, elektromagnētismu, un sesto disciplīnu, ko filmā sāk identificēt kā "utopisku, sociālu" pirms filma tiek pārtraukta.
Sērijas "LaFleur" un "Viņš ir mūsu tu" norāda, ka matemātiķis Horācijs Gudspīds vadīja Dharma Initiative operācijas uz salas, vismaz no pašiem 1970. gadiem līdz pat "Incidentam". Svarīgākos lēmumus, kurus nācās lemt uz salas, pieņēma komiteja, kuras sastāvā bija visu nodaļu vadītāji, tai skaitā Pētniecības vadītājs Stjuarts Radzinskis un drošības dienesta vadītājs Laflors (vārds, ko pieņēma laikā ceļojošais Sojers). Viņi, savukārt, atbildēja Dharma Initiative Galvenajai mītnei, kura bija bāzēta Mičiganas Universitātē, kā pierādījums tam ir Radzinska draudi piezvanīt Universitātei, lai ignorētu Gudspīda svarīgo lēmumu. Sērijā "Mainīgais", Daniels Faradejs apstiprināja, ka Dharma Initiative štābs, vismaz līdz 1977. gadam bija dislocēts Enārborā, Mičiganā.
Nerodimka (upe)
Nerodimka (sr; sq) ir upe Kosovas Nerodimljes reģionā, 41 km gara Lepenacas upes kreisā pieteka. Tā ir vienīgais Eiropas upju bifurkācijas gadījums, kas ieplūst divās jūrās, sadaloties divās attekās. Kreisais atzars ieplūst Melnajā jūrā, bet labais — Egejas jūrā.
Dharma Initiative
Izklāsts
"Zaudētā pieredze", alternatīvās realitātes spēle, kuru rādīja 2006. gadā, atklāja, ka Dharma Initiative mērķis bija grozīt jebkuru no sešiem Valenceti vienādojuma faktoriem, vienādojums, kurš "precīzi paredz gadu un mēnešu skaitu līdz cilvēce pašiznīcināsies," ļaujot cilvēkiem eksistēt ilgāk, izmainot pastardienu. Šie faktori Valenceti vienādojumā atspoguļoti kā skaitļi, un tie ir tie paši skaitļi, kuri nereti tiek pieminēti seriālā: 4, 8, 15, 16, 23 un 42.
Nerodimka (upe)
Ģeogrāfija
Pēc Ferizajas pilsētas Kosovas dienvidos Nerodimka pagriežas uz dienvidiem un plūst gar Varos Selo, Kamena Glava, Stari Kačanik, Stagovo un Runjevo ciemiem, līdz sasniedz Kačanikas pilsētu un ieplūst Lepenacas upē.
Dharma Initiative
Izklāsts
1977. gadā uz salas bāzētie Darma strādnieki ieurba elektromagnētiskajā bedrē, tādējādi atbrīvojot katastrofāli bīstamu elektromagnētiskās enerģijas daudzumu. Šo notikumu dēvē par Incidentu un tas bieži tiek pieminēts citos Dharma Initiative avotos. Radzinskis uzstāja uz urbšanu, neskatoties uz Dr. Čenga brīdinājumiem par briesmām. Gulbja stacijas orientācijas filmā, kura ierakstīta 1980. gadā, Dr. Marvins Kendls uzsver, ka Gulba stacijas dators nav domāts citiem mērķiem, it īpaši komunikācijai ar citām stacijām. Kad Oceanic reisā 815 izdzīvojušie ceļo atpakaļ laikā uz 1977. gadu, viņi mēģina iznīcināt enerģiju, detonējot ūdeņraža bumbas plutonija kodolu, tādējādi izraisot spēcīgu eksploziju, kura visus ceļotājus laikā atgriež uz 2007. gadu. Nākotne paliek neizmainīta, atbalstot Mailza apgalvojumu, ka tieši bumba ir Incidenta iemesls. Izdzīvojušo rīcība pagātnē izraisa pagaidu cēlonības apli, kurā viņu pašu darbības pagātnē patiesībā ir iemesls notikumiem nākotnē.
Nerodimka (upe)
Ģeogrāfija
Bifurkācija ir mākslīgi izveidota, jo savienojums tika panākts, izrokot kanālu, bet lejupējā ūdens plūsma ir dabiska. 14. gadsimtā, valdnieka Milutina laikā, tika izrakts kanāls, kas savienoja Sazlijas dīķi un Nerodimkas upi, izveidojot mākslīgu bifurkāciju, jo Nerodimka plūst uz dienvidiem Lepenacas upē un tādējādi pieder pie Egejas jūras sateces baseina, savukārt Sitnica (kas ir Sazlijas dīķa atteka) plūst uz ziemeļiem, ietek Ibaras upē un pieder pie Melnās jūras baseina. Pēc Otrā pasaules kara kanāls atkal tika aizbērts ar zemi, jo iepriekš tas bija aizsērējis apkopes trūkuma dēļ.
Dharma Initiative
Izklāsts
Pēc Incidenta, atsaucoties uz piezīmēm kartē, ko uzzīmēja Stjuarts Radzinskis uz Gulbja stacijas sprādzienizturīgajām durvīm, Dharma Initiative ēkas uz salas tika atstātas nolaistā stāvoklī. Sprādzienizturīgo durvju kartē ir piezīmes par iznīcinātiem pieejas tuneļiem, avāriju Cerbera Drošības sistēmā un piemin ēkas, kuras ir pamestas vai iznīcinātas citos incidentos vai negadījumos, it īpaši tajā, kas notika 1984. gada 28. oktobrī, citā 1985. gadā, un pēdējā, kas notika 1987. gada 7. decembrī. Apmēram ap to laiku - 1988. gadā, kad Daniela Russo un viņas komanda uz salas cieta kuģa katastrofu, daudzas no salas ēkām tika pamestas, tai skaitā radio tornis. Kopš tā laika Dharma Initiative nevienā brīdī, ne arī kopš beidzamās biedru "tīrīšanas" nemēģināja meklēt vai glābt Danielu vai viņas komandu, neskatoties uz trauksmes signālu, ko Daniela no torņa pārraidīja sešpadsmit gadu garumā nepārtrauktā ķēdē.
Nerodimka (upe)
Ģeogrāfija
Šīm ūdens plūsmām ir atsevišķa ietekme uz reģiona gada temperatūru. Gada vidējā temperatūra ir 9,9 °C. Siltākie mēneši ir jūlijs un augusts, vidējā temperatūra ir 18,9 °C. Aukstākais mēnesis ir janvāris, vidējā temperatūra -2,6 °C. Maksimālā gaisa temperatūra ir 32,5 °C jūlijā, savukārt zemākā -14,0 °C janvārī.
Dharma Initiative
Izklāsts
Kad uz salas ieradās Dharma Initiative, viņi cīnījās ar salas vietējiem, kurus viņi pazina kā Naidniekus un Reisā 815 izdzīvojušie kā Citus. Naidnieki uz salas dzīvoja jau ilgi pirms Initiative ierašanās. Bultas stacijai beigu beigās tika dots rīkojums novērot un formulēt stratēģiju Naidnieku pretsitienam. Kad Bens Linuss (Maikls Emersons) 1970. gadā ieradās uz salas, starp Naidniekiem un Dharma Initiative vēl joprojām bija atklāts konflikts. Kaut kādā brīdi pirms 1974. gada, ar Naidniekiem tika noslēgts kaut kāda veida pamiers. Starp Naidniekiem un Initiative sāka ievērot virkni protokolu. Daudzās sērijās tiek pieminēta "līnija" un ka noteiktas salas daļas tiek uzskatītas par katras grupas teritoriju. Šis konflikts beidzās 1992. gadā, kad Linuss pievienojās Naidniekiem, kuri nogalināja Initiative biedrus, notikums, kurš kļuva pazīstams kā "'Tīrīšana". Ķermeņi tika apglabāti masu kapā.
Nerodimka (upe)
Attīstības stratēģija un aizsardzība
Nerodimkas bifurkācija ir bijusi valsts aizsardzībā kopš 1979. gada un tā ir pasludināta par stingru savvaļas dzīvnieku rezervātu, IUCN pirmā kategorija. Ferizajas pašvaldības oficiālajā emblēmā ir Nerodimkas upes bifurkācijas vizuālais attēlojums.
Dharma Initiative
Izklāsts
2001. gadā, pēc Stjuarta Radzinska pašnāvības Gulbja stacijā, Kelvins Inmens, cilvēks, kurš atrada Dezmondu izskalotu krastā, vēl joprojām bija Dharma Initiative darbinieks Gulbja stacijā. Pazudušie producents Karltons Kjūss raidījumā apstiprina, ka Kelvins patiesi bija Dharma Initiative biedrs. "Zaudētā pieredze" aktieris, kurš tēlo izdomāto Hanso Fonda vadītāju Hjū Makintairu, parādījās Jimmy Kimmel Live! sarunu šovā, un apgalvoja, ka Fonds 1987. gadā beidza finansēt Dharma Initiative. Lai nu kā, otrajā sezonā, Gulbja stacija saņēma gaisa piegādi. Šo piegādi veica bezpilota lidmašīna, kura tika palaista no Dharma Loģistikas noliktavas, kura atrodas Guamas salas Orotas pussalā. Pēdējie zināmie dzīvie Dharma Initiative biedri, pazīstami tikai kā Hektors un Glens, vairāk kā divdesmit gadu sūtīja regulārās gaisa piegādes uz salu. Tas norāda uz finansiālu struktūru, ko atstāja Hanso fonds, mājiens uz to atrodams Šrilankas video, - maksāt diviem strādniekiem un nodrošināt viņus ar iepakoto pārtiku un iekārtām bezgalīgām piegādēm uz salu. Regulāri caur teletaipa savienojumu ar Lampas staciju viņiem tika dotas salas koordinātes, ļaujot viņiem ieprogrammēt bezpilota lidmašīnai precīzu kravas nomešanas vietu. Epiloga īsajā video "Galvenais tagad cits", Bens Linuss ierodas noliktavā un, atbildot uz Hektora un Glena jautājumiem, izslēdz to, pareizi norādot Darma strādniekiem, ka par galveno tagad ir cits (Hērlijs) un viņu darbs vairs nav nepieciešams (jo tagad cilvēki drīkst pamest salu).
2008. gadā Sandjego Comic-Con festivālā aizsākās jauna alternatīvās realitātes spēle ar telti, kurā uzņēma jaunus Dharma Initiative biedrus. Pazudušie komandas dalībnieks, Dharma vadītājs Hanss van Ēgens, atklāja, ka telts rezultāti ir bezgalīgi, un ka tika izvēlēti daži cilvēki, lai noskatītos video, kurš tika atsūtīts no 30 gadu tālas pagātnes. Video, Pjērs Čengs saka, ka darbs uz salas ir spēkā esošs un ka ir ļoti svarīgi, lai Dharma Initiative tiktu atsākta. Pēc tam tika izveidota vietne, kura ļāva lietotājiem pievienoties Dharma Initiative.
Nerodimka (upe)
Attīstības stratēģija un aizsardzība
Šī parādība ir pievilcīga pētniekiem un apmeklētājiem, un tai ir liela nozīme izglītībā, zinātnē un tūrismā. Pilsētas rietumu daļa piedāvā ideālus apstākļus publisko zaļo zonu (parku) veidošanai, tūrisma un atpūtas attīstībai. Nerodimkas upes atzars ieiet pilsētas iekšienē, veidojot plašu rekreācijas zonu, kas pieejama arī Uroševacas bifurkācijas zonas iedzīvotājiem, iekļaujot ūdenskritumu un abu upju apvienošanos.
Dharma Initiative
Pētnieciskās stacijas
Dharma Initiative uz salas ir uzbūvējusi kā zināms deviņas pētnieciskās stacijas (arī staciju Lampa, kas neatrodas uz salas), vairākums no tām ir uzbūvētas kā pazemes celtnes vai bunkuri. Pēc Oceanic reisa 815 katastrofas, kura notika 2004. gada septembrī, izdzīvojušie sastopas ar vairākām no šīm stacijām. Kā pirmo viņi atklāja staciju "Gulbis", kuru parasti apzīmē ar vārdu "lūka". Turpmākā seriāla gaitā viņi sastopas ar pārējām deviņām stacijām, un katrai no tām ir īpašs logo, kas saistīts ar konkrēto staciju: astoņstūris, līdzīgs bagua zīmējumam, ar atšķirīgu simbolu logo centrā. Sprādzienizturīgo durvju kartē ir attēlotas sešas celtnes, un vismaz četras no tām ir attēlotas ar DHARMA nosaukumu un ikonu: Gulbis, Liesma, Nūja un Bulta. Citas celtnes apzīmētas ar jautājuma zīmi vai skaitli. Divas stacijas uzzīmētas ar punktotu līniju. Kartē visas 6 celtnes sazīmētas aplī, kura vidū ir liela jautājuma zīme. Augšējā kreisā stūrī ir uzzīmēta vēl viena celtne(septītā), bet tā ir nosvītrota. Gulbja stacijas sprādzienizturīgo durvju kartē ir atsauces arī uz gaismas ražošanas celtni, meteoroloģiskās pētniecības staciju, staciju "CVII", un citām, kuras seriālā nekad netika parādītas. Starp kartes dienvidaustrumu malas celtnēm ir 4 taisnstūra struktūras ar "CVI","CVII","CVIII", un "CVIV" nosaukumiem. CV nozīmē Cerberus Vent - Cerbera izeja, kura tika atklāta slepenā rakstā uz viena no Pazudušie atjautības uzdevumiem. Gulbja stacijas sprādzienizturīgo durvju kartē norādīts, ka kādreiz starp vairākām stacijām eksistējis pazemes tuneļu tīkls. Piezīmes uz kartes norāda, ka tuneļi neilgi pēc Incidenta, jau kopš 1980 - tajiem gadiem, atrodas nolaistā stāvoklī.
Stacija 1: Hidra
Hidra ir zooloģiskās izpētes stacija, kura atrodas uz mazas salas apmēram divu kilometru attālumā no galvenās salas. Seriālā aprakstīts, ka sala ir apmēram divreiz lielāka nekā Alkatrazs. Ārpusē džungļos pie Hidra stacijas ēkas atrodas būri, kuros tika turēti polārlāči. Zemūdens komplekss reiz tika izmantots kā akvārijs, kurā dzīvoja haizivis un delfīni. Ēku kompleksā ir arī pētniecības un dzīvojamais modulis. Šīs stacijas simbols ir parastais Dharma Initiative logo, kura centrā ir hidra, un tas redzams uz lielā ēkas kupola aiz Keitas un Sojera būriem seriāla 3. sezonā.
Trešās sezonas sākumā, Citi tur ieslodzījumā uz Hidras salas Džeku, Keitu un Sojeru. Keitai un Sojeram liek būvēt skrejceļu, līdz tam laikam, kad viņiem izdodas aizbēgt. Otrajā sezonā vienā no epizodēm ir redzama haizivs, kurai uz astes attēlots Dharma simbols. Trešās sezonas sērijā "Divu pilsētu stāsts" Toms atklāj, ka polārlāči, kuri tika turēti tajā pašā būrī, kur patlaban tiek turēts Sojers, divu stundu laikā atrisinājuši uzdevumu kā dabūt maltīti. Tunisijas tuksnesī netālu no polārlāča skeleta tiek atrasta ādas kakla siksna ar Dharma Hidra simbolu. Piektajā sezonā Ajira Airways reiss 316 ir spiests veikt diezgan drošu nosēšanos uz Hidras salas Citu izbūvēto skrejceļu. Piektās sezonas sērijā "Dažiem patīk Hota", Dr. Čengs draud pārāk ziņkārīgajam Hērlijam, ka aizsūtīs viņu uz Hidras staciju, lai piedalītos muļķīgos eksperimentos, ja vien viņš kādam izstāstīs par līķi, ko Mailzs Straume atveda Dr. Čengam.
Stacija 2: Bulta
Stacija Bulta pirmo reizi tika attēlota sērijā "...un atrasts". Sērijā "Tādēļ, ka jūs aizbraucāt" retrospekcijā tiek parādīts, kā Dr. Čengs veic orientēšanās filmas sākotnējo ierakstu, kurā viņš skaidro, ka šīs stacijas mērķis ir novērot Naidniekus un formulēt uzbrukuma stratēģijas. Pirms filmēšanas beigām viņu pārtrauc. Sērijā "Cilvēks aiz aizkara" Dharma Initiative operāciju retrospekcijā tiek parādīts viens tās biedrs - Horācijs Gudspīds (Dags Hatčisons), ģērbies kombinezonā ar Bultas stacijas logo, zem kura rakstīts "matemātiķis". Kad 2004. gadā staciju no jauna atklāj reisā izdzīvojušie, viņi durvju iekšpusē ierauga uzrakstu "karantīna". Sērijā "LaFleur" Horācijs dod rīkojumu brīdināt Bultas stacijas darbiniekus un "sagatavot smago artilēriju", jo viņam šķiet, ka draud nenovēršamas briesmas saistībā ar Naidnieku uzbrukumu.
Kad lidmašīnas astes gala izdzīvojušie pasažieri sastopas ar Bultas staciju sērijā "Citas 48 dienas", tā šķiet pārveidota par vienkāršu glabātuvi. Tajā viņi atrod dažus priekšmetus - radio, stikla aci un daļu no Gubja stacijas orientēšanās filmas, kura paslēpta bībelē. Producenti Karltons Kjūss un Deimons Lindlofs kādā pārraidē paziņoja, ka katrs priekšmets ir nozīmīgs un nav nejauši izvēlēts.
Stacija 3: Gulbis
Sākotnēji stacija Gulbis bija ieplānota kā Dharma Initiative laboratorija, kurā pētītu elektromagnētismu. Sērijā "Incidents" Dharma Initiative biedrs Radzinskis apgalvo, ka tad, kad stacijas celtniecība tiks pabeigta, tā ļaus manipulēt ar elektromagnētismu tādā veidā, ka "izmainīs pasauli". Atsaucoties uz trešās sezonas Blu-ray diska sadaļu "Access Granted", Dharma ieurba zemes dzīlēs un uzdūrās elektromagnētiskās enerģijas uzkrāšanās vietai, tādējādi atbrīvojot uzkrājušos enerģiju. Gulbja stacija tika uzbūvēta virs šīs vietas un kalpoja kā "korķis". Pēcāk Dharma izstrādāja shēmu, kā bloķēt enerģijas noplūdi, bet aizprosts enerģijas uzkrāšanās rezultātā beigu beigās sabruks. Lai pastāvīgi izolētu noplūdi, var tikt izmantota avārijas drošības atslēga. Negadījums notika 1977. gada jūlijā, un tādēļ bija nepieciešama pilnīga evakuācija.
Stacijas orientēšanās filmā, Dr. Marvins Kendls skaidro, ka sākotnēji stacijas eksperimentu rezultātā notika "incidents". Visa teritorija tika noklāta ar cementu, gluži kā Čornobiļa (pēc Saīda un Daniela Faradeja teiktā), lai apturētu bīstamās enerģijas izplatīšanos. Tādējādi radās pastāvīgs elektromagnētiskās enerģijas uzkrājums, un stacijas mērķis kļuva cits: divu cilvēku komandai (viņu nomaiņa notiek ik pēc 540 dienām) tika norīkots ik pēc 108 minūtēm mikrodatorā ievadīt ciparu kodu. Stacija aprīkota ar pārloka displeju, kurš darbojas kā taimeris un ir savienots ar datoru un trauksmes sistēmu.
Stacijā ir lieli pārtikas krājumi, plašu atskaņotājs un vecu vinila plašu kolekcija, neliela bibliotēka, ieroču glabātuve, duša un divstāvu gulta. Stacijā atrodas arī pavisam jauna veļas mazgājamā mašīna un veļas žāvētājs kā arī 1998. gadā publicētā Toma Klensija grāmata "Rainbow Six". Gandrīz visa stacija atrodas zem zemes, izņemot ieejas šahtu un nomaskētās durvis, kuras, iespējams, atrodas Naidnieku teritorijā. Stacija aprīkota ar vairākām iekštelpu sprādzienizturīgajām durvīm, un uz vienas no tām ar neredzamu tinti uzzīmēta karte. Šo karti zīmējuši vismaz divi cilvēki - Kelvins Inmens un Radzinskis. Izanalizējot karti, iespējams secināt, ka karti papildinājuši vismaz pieci autori, jo uz tās redzami pieci dažādi rokraksti. Kartē atzīmēti precīzi labojumu datumi, un kartes ievads acīmredzami kalpo kā salas notikumu izklāsts, piezīmes norāda uz autoru centieniem iegūt ziņas par pārējām stacijām. Dažas sadaļas rakstītas latīņu valodā. Sērijā "Dzīvot kopā, mirt atsevišķi" redzams, ka Kelvins Inmens zīmē uz kartes blakus labojuma datumam 26.06.2002. Uz sienām redzami arī nezināmu autoru akrila zīmējumi kā arī laika atzīmes.
Sērijā "Dzīvot kopā, mirt atsevišķi" Dezmonds Hjūms (Henrijs Īens Kjūsiks) 2001. gadā avarē uz salas un tiek nogādāts uz Gulbja staciju. Tur Kelvins Inmens izstāsta par ciparu koda ievadīšanu un pogas spiešanu, lai izglābtu pasauli. 2004. gada septembrī Kelvins un Dezmonds sastrīdas, rezultātā Kelvins mirst. Kad Dezmonds pārāk vēlu ievada kodu, izveidojas elektromagnētiskās enerģijas uzkrājums, kurš izraisa Oceanic reisa 815 katastrofu. Divi izdzīvojušie - Loks (Terijs O'Kvinns) un Būns (Īens Somerhelders) - nejauši atklāj Gulbi. Pirmās sezonas serijā "Izceļošana" Lokam veiksmīgi izdodas atvērt stacijas lūku. Iekšpusē viņi atrod Dezmondu, kurš aizbēg pēc tam, kad viņi salauž datoru. Izdzīvojušiem izdodas salabot datoru, un ik pēc 108 minūtēm viņiem jāspiež poga.
Pēc tam, kad tiek atklāta Pērles stacijas orientēšanās filma, Loks tic, ka pogas spiešana ir psiholoģisks tests, un ar Dezmonda palīdzību cenšas noskaidrot, kas notiek, ja pogu nenospiež. Dezmonds ar Pērles datu izdrukām rokās mēģina Loku pārliecināt, ka stacija ir īsta, bet, neskatoties uz to, Loks tomēr salauž datoru, lai Dezmonds nevarētu apturēt laika atskaiti. Tas izraisa visu metāla objektu nekontrolējamu lidošanu telpā, un zeme sāk drebēt. Kad Loks apjēdz pogas svarīgumu, viņš atzīst, ka ir kļūdījies, un Dezmonds pagriež avārijas drošības atslēgu. Īslaicīgi debesis kļūst violetas, un Gulbja stacija tiek iznīcināta. Elektromagnētiskās enerģijas sprādziena rezultātā sala uz mirkli kļūst redzama apkārtējai pasaulei. Enerģijas signatūru uztver novērošanas stacija, kuru kontrolē Penelope Vidmora, un stacija paziņo viņai "mēs atradām".
Grieķijas karognesēji olimpiskajās spēlēs
Šajā uzskaitījumā apkopoti Grieķijas pārstāvji un sportisti, kas olimpisko spēļu oficiālajās ceremonijās nesuši valsts karogu. Tradicionāli Grieķijas komanda un karognesējs olimpisko spēļu atklāšanas ceremonijā ieiet pirmie.
Grieķija vasaras olimpiskajās spēlēs piedalās kopš 1896. gada, bet ziemas olimpiskajās spēlēs kopš 1936. gada.
Kā lai to zina...
"Kā lai to zina..." (en) ir 2010. gada romantiska drāma, kuras režisors, scenārija autors un viens no producentiem ir Džeimss L. Brukss. Galvenās lomas atveido Ouens Vilsons, Rīza Viterspūna, Pols Rads, Džeks Nikolsons un Ketrīna Hāna. Filmas pirmizrāde notika Vestvudā.
Neilgi pēc tam, kad Lizu atskaita no ASV softbola izlases, Liza sevi atrod mīlas trijstūrī starp beisbolistu Metiju un jaunu uzņēmēju Džordžu.
Smila
Vēsture
Apdzīvotā vieta dibināta 1542. gadā, tagadējā nosaukumā dēvēta kopš 17. gadsimta 50. gadiem. No 1648. līdz 1667. gadam Čihirinas kazaku pulka sotņas miests. 1793. gadā Smila nonāk Krievijas Impērijas sastāvā un kļūst par apriņķa pilsētu, bet no 1797. gada — miests. 1838. gadā Smila nonāk grāfu Bobrinsku īpašumā, kas miestā uzbūvē cukura rūpnīcu, bet vēlāk arī citas ražotnes. 1876. gadā savienota ar dzelzceļa līniju. 20. gadsimta sākumā Smilā ir ap 20 tūkstošiem iedzīvotāju. 1926. gadā atkārtoti piešķirtas pilsētas tiesības. Mūsdienās pārtikas rūpniecības un to apkalpojošās mašīnbūves centrs.
Cilvēki
Smila ir krievu politiķa Vladimira Medinska (Владимир Ростиславович Мединский, 1970) un padomju karavīra Grigorija Šterna (Григорий Михайлович Штерн, 1900—1941) dzimtā pilsēta.
2020.—2021. gada Anglijas futbola Premjerlīgas sezona
2020.—2021. gada Anglijas futbola Premjerlīgas sezona bija 29. Premjerlīgas sezona. Tā sākās. Sezona noslēdzās. Čempiontitulu mēģināja aizstāvēt Liverpool FC, kas iepriekšējā sezonā izcīnīja savu pirmo titulu kopš Premjerlīgas izveidošanas, kā arī 19. Anglijas čempionu titulu kluba vēsturē, bet nespēja to izdarīt un ierindojās 3. vietā. Par čempioniem kļuva Manchester City futbolisti, izcīnot septīto Anglijas čempiontitulu un piekto reizi uzvarot Premjerlīgā.
Komandas
Pēc iepriekšējās sezonas rezultātiem uz Premjerlīgu tika paaugstināti klubi Leeds United, West Bromwich Albion un Fulham, bet Premjerlīgu atstāja Bournemouth, Watford un Norwich City.
Kuņurdziņa
Kuņurdziņa, arī Kuriņurga, ir Rīgas līcī ietekoša upe Limbažu un Saulkrastu novados.
Izteka pie vasarnīcu ciema Diāna. Tek dienvidu virzienā gar vairākiem vasarnīcu ciemiem, pie Koklītēm pagriežoties uz rietumiem. Ietek Rīgas līcī starp Neibādi un Zvejniekciemu. Šķērso valsts autoceļus V55 (pievedceļš Zvejniekciema stacijai) un V101 (Lilaste–Saulkrasti–Duči).